OpenLLM-France/wikimedia huggingface dataset:
# Oddantonio II da Montefeltro

Oddantonio II da Montefeltro (1428 – Urbino, 22 a viz Gouhere 1444) a oa kont Urbino, deuet da vout kentañ dug Urbino, ha condottiero italian er XV$^{vet}$ kantved. Ren a reas war-lerc'h e dad Guidantonio da Montefeltro, a oa kont Urbino.

## E vuhez

Mab e oa da Guidantonio da Montefeltro, a oa vikel ar pab ha kont Urbino, ha d'e eil pried Caterina Colonna, ur verc'h da Lorenzo Colonna, kont Alba. Hantervreur e oa da Federico da Montefeltro. N'ouzer ket penaos e oa an darempredoù etre an daou vreur : koshoc'h e oa Federico, c'hwec'h vloaz e oa war e vreur, hogen izeloc'h e renk dre ma oa ganet bastard.
Gant ar pab Ujan IV, e Siena, d'ar 25 a viz Ebrel 1443, e voe anvet da zug Urbino, hag eñ 16 vloaz, evit e drugarekaat eus e skoazell er brezel a-enep an tiegezh Sforza er Marche.
Fontañ a reas arc'hant e zugelezhig gant e vuhez diroll, ha festoù hag a bade betek pemzektez, ken na veze ret kreskiñ an tailhoù, un dra ha ne blije ket nemeur d'an dud tailhet. Darempredoù mat a seblantekaout gant an tiegezh Malatesta a zalc'he Rimini.
D'an 10 a viz Meurzh 1444 e timezas da Isotta d'Este (1425-1456), bastardez da Niccolò III d'Este, aotrou Ferrara, Mòdena ha Reggio, ha da Stella Tolomea dell’Assassino . Ils n'eurent cependant pas d’enfant.
Mervel a reas da 16 vloaz, e 1444. En noz eus an 21 d'an 22 a viz Gouhere, e teuas a-benn Serafino Serafini, ur medisin anezhañ, da vont tre er palez an dug Oddantonio, ha betek e gambr, hag iriennerien all gantañ d'e heul. Ganto e voe drouklazhet an dug hag e guzulerien, Manfredo dei Pio da Carpi ha Tommaso di Guido dell'Agnello. Lakaet e voe an droullazh war gont gwazed eus ar vro hag a oa bet doganet gant an dug.
E hantervreur Federico, furoc'h en e vuhez ha gant e wenneien, a renas war e lerc'h evel dug Urbino, hag a roas sked d'an dugelezh. Arvar zo diwar-benn pegen kiriek e oa da varv e vreur Oddantonio, met prouenn ebet n'eus bet kavet a-enep dezhañ.
# Ode Semmering

Ode Semmering a zo ur voulc'henn en Alpoù etre Stiria hag Aostria-Izel.
# Roger Bolingbroke

Roger Bolingbroke, raloc'h Roger Bultingbroke, (marvet d'an 18 a viz Du 1441) a oa ur c'hloareg, steredoniour, hudsteredour hag un igromañser saoz er XV$^{vet}$ kantved. Barnet e voe, kavet kablus, ha kondaonet d'ar marv dre vezañ Hanged, drawn and quartered (krouget, charreet ha rannet e gorf) evit igromañserezh ha trubarderezh uhel a-enep ar roue saoz Herri VI.

## An irienn

Bolingbroke a oa un den desket-bras ha lemm e spered. Bez' e oa unan eus servijourien dostañ Humphrey of Lancaster, Kentañ Dug Gloucester, ha kloareg personel Eleanor Cobham, gwreg an dug. Roger Bolingbroke eo ar skiantour brudetañ diwar an tri liammet gant an irienn a glaske lazhañ ar roue Herri. Lavaret a reer anezhañ e oa mestr war ar steredoniezh ("gret and konnyng man in astronomye") hag e oa brudet dre ar bed ("renowned in all the world").
Tri sorser a oa rebechet dezho klask lazhañ ar roue: Roger Bolingbroke, Thomas Southwell hag ur vaouez Margery Jourdrain.

## Marv

Southwell a oa marvet en toull-bac'h. Hervez a lenner en ur skrid e oa marvet "per dolorem" Margery Jourdrain, lesanvet "The Witch of Eye", a voe devet e Smithfield d'ar 27 viz Here 1441. Roger Bolingbroke a voe laosket bev nebeut amzer evit diskouez anezhañ d'an holl gwisket evel ur sorser, goude-se e voe Hanged, drawn and quartered hag e benn a voe lakaet war ur pik e Pont Londrez.
* An irienn, tresadenn evit ar pezh Shakespeare gant Henry VI (Akta 1, lodenn 4)
* Skeudenn eus 1864 : pinijenn Eleanor Cobham
* The Penance of Eleanor gant Edwin Austin Abbey (1900)
N'eo ket sklaer tamm ebet daoust hag un irienn a voe en gwirionez a-enep ar roue. Evit lod istorourien ne oa nemet un afer bolitikel a-dreñv, hag ur wech kroget gant ar prosez e oa troet an dud da sot rak aon bras a oa d'ar mare-se rak an hudouriezh.

## Notennoù ha daveennoù

* ↑ https://web.archive.org/web/20170922053729/https://www.escholar.manchester.ac.uk/api/datastream?publicationPid=uk-ac-man-scw:1m2930&datastreamId=POST-PEER-REVIEW-PUBLISHERS-DOCUMENT.PDF
* ↑ Cultural Politics in Fifteenth-century England: The Case of Humphrey, Duke of Gloucester pajenn 146
* ↑ English Chronicle, 57; ‘Wilhelmi Wyrcester Annales’, 763; Emden, Biographical Reg. Oxford, I, 214-15
* ↑ Revue britannique, publ. par mm. Saulnier fils et P. Dondey-Dupré, pajenn 371
* ↑ Disaster Astrology At The English Court And University In The Later Middle
# Roger Corman

Roger William Corman, ganet d'ar 5 a viz Ebrel 1926, zo ur sevener, produer filmoù hag aktour stadunanat. Lesanvet eo "The Pope of Pop Cinema" (Pab ar sinema pop) un diazez eo e bed ar filmoù dieub. Darn eus labour Corman zo bet degemeret mat hag a chom brudet hiziv-an-deiz c'hoazh, evel e filmoù gant budjedoù izel savet a-ziwar istorioù Edgar Allan Poe.

## Enorioù hag eñvorennoù

En e skrid-buhez, anvet How I Made a Hundred Movies in Hollywood and Never Lost a Dim e vez kontet gantañ e eñvorennoù en industriezh ar filmoù.

## Liammoù diavaez

* Roger Corman war IMDb
# Roger Banks-Pye

Roger Banks-Pye, ganet e 1948 ha marvet e 1996 a oa ur c'hinklour saoz. Labouret en doa e Colefax and Fowler tost da 20 vloaz.

## Arroudennoù

* Whatever you do in your decorating philosophy, be brave....never wish you hadn't taken your vision right to the end. Make a bold statement.
* A good chair should look as if it could spring at you or take you in its arms.

## Lennadur

* Inspirational interiors, Roger Banks-Pye/James Merrell, Colefax and Fowler, 1997

## Liammoù diavaez

* Lec'hienn Colefax and Fowler
# Roger Blin

Roger Blin, bet ganet d'an 22 a viz Meurzh 1907 e Neuilly-sur-Seine (Seine d'ar mare-se, Bro-C'hall) hag aet da Anaon d'an 21 a viz Genver 1984 en Évecquemont (Yvelines, Bro-C'hall), a oa un aktour (c'hoariva, sinema ha skinwel) hag ul leurenner gall.

## E filmoù er sinema

* 1927 : Napoléon, film mut sevenet gant Abel Gance,
* 1942 : Les Visiteurs du soir gant Marcel Carné,
* 1943 : Le Corbeau gant Henri-Georges Clouzot,
* 1982 : e vouezh e Cinq et la peau gant Pierre Rissient.

## Liamm diavaez

* Roger Blin war Internet Movie Database
# Roger Faulques

Roger Faulques, ganet d'ar 14 a viz Kerzu 1924 hag aet da Anaon d'ar 6 a viz Du 2011 (86 bloaz) e Nisa, a oa ur milour gall ha goprsoudard. Bez e voe penn batailhon e skol arbennik ispisial milourel Saint-Cyr, ofiser harzlammer el Lejion Estrañjour. Kemeret en doa perzh er Rezistañs, Brezel Indez-Sina, Brezel Aljeria ha taolioù-stad e Yemen hag Afrika.

## Adkemer er sevenadur
### Filmoù

* The Siege of Jadotville, 2016, Netflix
# Roger Daltrey

Roger Harry Daltrey, bet ganet d'ar 1añ a viz Meurzh 1944 e Shepherd’s Bush (Londrez, Bro-Saoz), a zo un aktour hag ur c'haner rock saoz.
Pennkaner ar strollad sonerien rock The Who e voe.
# Roger Ebert

Roger Joseph Ebert a oa un skrivagner amerikan bet ganet d'an 18 a viz Mezheven, 1942 en Urbana, en Illinois ha marvet d'ar 4 a viz Ebrel 2013 e Chicago, Illinois.
a vo kavet e Wikimedia Commons.
# Roger Ducos

Pierre-Roger Ducos, ganet d'ar 25 a viz Gouhere 1747 en Montfort-en-Chalosse el Landes, hag aet da Anaon d'ar 16 a viz Meurzh 1816 en Ulm, a oa ur politikour gall. E penn kentañ Ren ar Gonsuled, eo an trede hini gant Napoléon Bonaparte hag Emmanuel-Joseph Sieyès. Goude-se eo deuet da vezañ Kont an impaleriezh.
# Paterna del Río

Paterna del Río zo ur gumun e Spagn, e proviñs Almería en Andalouzia.
# Paternò

Paternò (Patennò e sikilianeg) zo ur gumun gant 49 250 a dud (hervez niveradeg Mae 2007), e proviñs Catania e Sikilia.
# Paternopoli

Paternopoli zo ur gumun en Italia, e proviñs Avellino e Campania.
# Paterson (New Jersey)

Paterson zo ur gêr lec'hiet e biz stad New Jersey, unan eus stadoù SUA. Bez' e oa 146 199 a annezidi e 2010. Krouet eo bet anv Paterson en ur mod ofisiel e 1791.

## Skeudennoù

* Flokadoù meur (Great Falls)
* Middle Mill Race
* Eastside Highschool (lise)
* Iliz-veur St. John the Baptist

## Kêrioù gevellet

| Bro | Kêr |
| Turkia | Eskişehir |
| Bro-C'hall | Lyon |
| SUA | Lowell, Massachusetts |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Paterson

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Paterson zo un anv-tiegezh saoznek, deuet da vout anv-lec'h.

## Gerdarzh

Savet eo diwar an anv Patrick ha son, mab.

## Tud
### Anv-tiegezh

* Katherine Paterson, skrivagnerez stadunanat

### Anv-badez

Kavet e vez ivez evel anv-badez.

## Lec'hioù
### Aostralia

* Paterson (New South Wales),
* ar Stêr Paterson River,

### Bro-Skos

* Paterson Island

### Stadoù-Unanet

* Paterson, anv kozh Cherokee, Nevada County, California
* Paterson (New Jersey)
* Paterson (Washington)

### Suafrika

* Paterson, Eastern Cape

### Zeland-Nevez

* Paterson Inlet

## Traoù all

* Paterson (barzhoneg), barzhoneg saoznek gant William Carlos Williams
* Paterson (stalioù), e Rusia
* Paterson (karr)

## Pennad kar

* Patterson
# Paterno

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Paterno zo un anv-den hag un anv-lec'h italianek.

## Tud

* Furm italianek an anv latin Paternus.

## Lec'hioù
### kumunioù

* Paternò, e proviñs Catania
* Paterno, e proviñs Potenza
* Paterno Calabro, e proviñs Cosenza
* Paterno, kumun gwechall, enteuzet en Ancona

### ranngumunioù

* Paterno, en Avezzano e proviñs L'Aquila
* Paterno, e Capitignano e proviñs L'Aquila
* Paterno, e Campli e proviñs Teramo
* Paterno, en Atri e proviñs Teramo
* Paterno, e Loreto Aprutino e proviñs Pescara
* Paterno, e Castel Sant'Angelo e proviñs Rieti
* Paterno Sant'Arcangelo, e Tramonti, e proviñs Salerno
* Paterno Sant'Elia, e Tramonti, e proviñs Salerno

### Douaroniezh

* Lenn Paterno pe Lenn Cotilia, e proviñs Rieti
* Monte Paterno, menez tost da Tre Cime di Lavaredo

## Pennadoù kar

* Paterna
* Paternò
# Paterno (Basilicata)

Paterno zo ur gumun eus Italia, e proviñs Potenza, en Basilicata.
# Paterno Calabro

Paterno Calabro a zo ur gumun eus Italia, e proviñs Cosenza, e rannvro Calabria.
# Pantieg

Pantieg :
| An ti-kêr. ||
| Anv gallaouek | Panczaé |
| Anv gallek (ofisiel) | Pancé |
| Bro istorel | Bro Roazhon |
| Melestradurezh ||
| Departamant | Il-ha-Gwilen |
| Arondisamant | Redon |
| Kanton | Baen-Veur |
| Kod kumun | 35212 |
| Kod post | 35320 |
| Maer Amzer gefridi | Jean-François Pilard 2020-2026 |
| Etrekumuniezh | Kumuniezh kumunioù Bro Kreiz ar Gwilen hag ar Sevnon |
| Bro velestradurel | Bro Traoñiennoù ar Gwilen |
| Lec'hienn Web | (fr)www.pance.fr |
| Poblañsouriezh ||
| Poblañs | 1 196 ann. (2020) |
| Stankter | 62 ann./km² |
| Douaroniezh ||
| Daveennoù lec'hiañ | 47° 52′ 56″ Norzh 1° 39′ 25″ Kornôg / 47.8822222222, -1.65694444444 |
| Uhelderioù | kreiz-kêr : 90 m bihanañ 17 m — brasañ 105 m |
| Gorread | 19,33 km² |
| Pantieg ||
| kemmañ |
Pantieg a zo ur gumun eus Breizh e Kanton Baen-Veur e departamant Il-ha-Gwilen.

## Douaroniezh

* Ar stêr Sevnon a dreuz Pantieg.

## Krennamzer
### IX$^{vet}$ kantved

* Ar roue Salaun en-doa un annez eno.

### XX$^{vet}$ kantved
#### Brezel-bed kentañ

* Mervel a reas 59 gwaz abalamour d'ar brezel hervez monumant ar re varv, eleze 4,91% ag ar boblañs hervez an niveradeg bet graet e 1911.

#### Eil Brezel-bed

* Mervel a reas pemp den eus ar gumun abalamour d'ar brezel.
* D'an 28 a viz Eost 1940 e kouezhas un nijerez Junkers JU 88 A-1 kodet 1G+ eus an aerlu alaman (Luftwaffe) e "La Potine" e Pantieg gant pevar nijour en he bourzh; lazhet e voent holl, douaret int en Huisnes-sur-Mer (Bro-C'hall).

## Monumantoù ha traoù heverk

* Ar peulvan.
* Ur peulvan er vourc'h.
* Chapel Sant Melani.
* An iliz katolik.
* Chapel Sant Melani, 1729. Distrujet e voe e dibenn an XIX$^{vet}$ kantved hag adsavet e 1890-1891 gant an ti-savour Arthur Regnault.
* Iliz katolik Sant Varzhin, 1860-1865.
* Chapel Santez-Katell-ar-Fretay, bet savet e-tal o maner gant aotrouion ar Fretay.
* Chapel ar Ménillet pe Chapel La Chênette-Tirel.
* Chapel Solleux, savet e 1884 gant an tiegezh Solleux.
* Ur c'halvar.
* Ar monumant.
* Monumant ar re varv e-tal an iliz katolik, luc’hskeudennoù.
* Plakenn ar re varv (1914-1918 ha 1939-1945) en iliz katolik, luc’hskeudenn

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.

## Notennoù ha daveoù

* ↑ Roadennoù ofisiel e lec'hienn an EBSSA
* 1 2 (fr) Monumant ar re varv - Memorial Genweb
* ↑ (fr)Pertes Luftwaffe
* ↑ (fr)Memorial Genweb
* ↑ (fr)Memorial Genweb
# Pantinker

Pantinker zo ur gêriadenn vihan e kumuniezh Llangoedmor, e Kembre, e kontelezh Ceredigion, 117,6 km eus Kerdiz.

## Notennoù

* ↑ Enwau Lleoedd; Canolfan Bedwyr
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Panyptila

Panyptila :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Apodidae |
| Anv skiantel ||
| Panyptila Cabanis, 1847 ||
| D'ar vevoniezh e tenn ar pennad-mañ. ||
Panyptila a zo ur genad e rummatadur an evned, ennañ glaouered, krouet e 1847 gant an evnoniour alaman Jean Cabanis (1816-1906).

## Spesadoù

Daou spesad a ya d'ober ar genad :
* Panyptila cayennensis,
* Panyptila sanctihieronymi.
O c'havout a reer e takadoù 'zo eus Kreizamerika, Mec'hiko ha Suamerika.

## Notennoù ha daveennoù

* ↑ (en) Roadennoù IOC World Bird List diwar-benn Apodidae/Panyptila (lennet e-barzh d'ar 15 a viz Mezheven 2019).
a vo kavet e Wikimedia Commons.
# Pantyffynnon

Ur gêriadenn eus Sir Gaerfyrddin, e mervent Kembre, eo Pantyffynnon.

## Gerdarzh

Diwar pant ha ffynnon.
# Panzerfaust

Ar Panzerfaust ("meilh-dorn hobregonet", liester Panzerfäuste) a oa un arm enep-tankoù alaman implijet e-kerzh an Eil Brezel-bed. Savet e oa gant un duelenn karget gant ur penn enep-tank. Da vezañ implijet gant ur soudard nemetken e oa. Hendad ar Panzerfaust a oa ar Faustpatrone. Eus ar Panzerfaust ez eus bet savet un toullad armoù all oc'h implij e batrom simpl ha marc'had-mat. Implijet e oa bet eus 1943 betek fin ar brezel. Ar rusianed o deus adimplijet diazezoù an arm evit sevel o re.
# Panzergrenadier

Panzergrenadier, berraet e PzGren pe Pzg, zo un anv alamanek evit an droadegiezh gant karbedoù pe an droadegiezh mekanikaet – da lavaret eo troadeien kaset gant karbedoù stourm arbennikaet evel ma oa bet krouet e-pad an Eil Brezel-bed. Implijet e vez ar ger-se bremañ ivez evit unvezioù heñvel e luioù Aostria, Alamagn ha Suis.
E-barzh an Heer, ur skourr eus al lu alaman, ar Panzergrenadier zo ivez ar renk izelañ evit an emouestlidi (Mannschaften) er Panzergrenadiertruppe (soudarded an unvezioù Panzergrenadier), lakaet skoaz-ha-skoaz gant ar c'hod OTAN OR-1.

## Mammenn

Ar ger Panzergrenadier ne veze ket implijet betek ar bloavezh 1942. An troadegiezh er rannarmeoù panzer adal 1937 a oa anvet rejimantoù Schützen ; dougen a raent ar memes ardamez roz war o unwiskoù evit bourzhidi an tankoù (gant un "S" evit chom hep kemmeskañ ar Schützen gant bourzhidi an tankoù pe an unvezhioù enep tankoù a zouge ar memes livioù).
Ar soudarded en unvezioù kefluskeriet arbennikaet a zouge ardamez gwenn an troadegiezh. E 1942, pa voe adanvet ar rejimantoù troadegiezh da rejimantoù greunadennerien gant Adolf Hitler e stumm un enoriñ lu Friedrich II, ar rejimantoù Schützen (hag ar soudarded o sevel anezho) a grogas da vezañ anvet "rejimantoù Panzergrenadier" memestra evit an unvezioù troadegiezh kefluskeriet hag ar soudarded.
Al livioù rejimantel pe Waffenfarbe a voe cheñchet eus al liv gwenn (evit an troadegiezh kefluskeriet ) pe roz d'al liv gwer sklaer na veze douget nemet gant an unvezioù marc'hoù-tan. Un nebeud unvezhioù na gemmjont nag o anvioù, nag o livioù waffenfarbe betek 1943 ; un darn eus henaourien ar re Schützen a zisentas hag a zalc'has d'o livioù roz-mouk betek fin an Eil Brezel-bed.

## Levrlennadur

* (en) Chris Bishop, Panzergrenadier Divisions 1939-1945, embannadur Spellmount Publishers Ltd (192 pajenn), 15 a viz Mae 2007 (ISBN 9781862273849)
* (de) Hans Schmidt , SS Panzergrenadier: A true story of World War II, embannadur H. Schmidt Publications; eil mouladur, 20 a viz Ebrel 2002 (ISBN 9780966904758)
* (de) Erwin Bartmann, Fur Volk und Fuhrer: The Memoir of a Veteran of the 1st SS Panzer Division Leibstandarte SS Adolf Hitler, embannadur Helion and Company (256 pajenn), 19 a viz Here 2013 (ISBN 9781909384538)
* (en) Franz Kurowski, Panzergrenadier Aces: German Mechanized Infantrymen in World War II, embannadur The Stackpole Military History Series (400 pajenn), 16 a viz Gouhere 2010 (ISBN 9780811706568)

## Liammoù diavaez

* panzergrenadier.org
* Lec'hienn ofisiel al lu Alaman
# Pantigliate

Pantigliate a zo ur gumun italian, e Meurgêr Milano.

## Liamm diavaez

a vo kavet e Wikimedia Commons.
# Pantin

Pantin :
| Melestradurezh ||
| Stad | Frañs |
| Rannvro | Enez-Frañs |
| Departamant | Seine-Saint-Denis |
| Arondisamant | Bobigny |
| Kanton | Pantin |
| Kod kumun | 93055 |
| Kod post | 93500 |
| Maer Amzer gefridi | Bertrand Kern 2014-2020 |
| Etrekumuniezh | Communauté d'agglomération Est Ensemble |
| Lec'hienn web | https://www.pantin.fr |
| Poblañsouriezh ||
| Poblañs | 60 419 ann. (2020) |
| Stankter | 12 060 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 38 m — brasañ 108 m |
| Gorread | 5,01 km² |
| kemmañ |
Pantin zo ur gumun en departamant Seine-Saint-Denis hag er rannvro Enez-Frañs, e Bro-C'hall. Lec'hiet eo ar gumun en arondisamant Bobigny.
Er bloavezh 2020 e oa 60 419 a annezidi hag a reer Pantinois anezho e galleg.

## Monumantoù ha traoù heverk

* Milinoù veur.
* An ti-kêr.
* Iliz Saint-Germain.

## Tud brudet
### Tud bet ganet eno

* Pierre Desproges, fentigellour ha skrivagner gall, d'an 9 a viz Mae 1939.

### Tud bet marvet eno
## Kêrioù gevellet

* Mechtchanski (Rusia) abaoe 1966
* Scandicci (Italia) abaoe 1969

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Panur mourraouek

Panur mourraouek :
| Luc'hskeudenn ur par. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Sylviidae |
| Genad : | Panurus |
| Anv skiantel ||
| Panurus biarmicus (Linnaeus, 1758) ||
| D'ar vevoniezh e tenn ar pennad-mañ. ||
Ar panur mourraouek a zo ur golvaneg, Panurus biarmicus an anv skiantel anezhañ. Ar spesad nemetañ eo er genad Panurus.

## Boued

E-pad an nevezamzer hag an hañv e vev diwar amprevaned, c'hwen-gwez ha larvenned ar peurliesañ. Kerkent hag erruet ar goañv e vev diwar c'hreun dreist-holl.

## Annez

Plijout a ra d'al labous al lec'hioù gleb a c'hell kavout en Europa he hin kerreizh hag en Azia.

## Isspesadoù

Tri isspesad zo dezhañ : Panurus biarmicus biarmicus, Panurus biarmicus kosswigi ha Panurus biarmicus russicus.

## Rummatadur

Gant evnoniourien 'zo e vez renket ar panur mourraouek er c'herentiad Panuridae.

## Liamm diavaez

* Panurus biarmicus war al lec'hienn Avibase.

## Notennoù ha daveennoù

* ↑ Hervez TermOfis Ofis Publik ar Brezhoneg.
# Preñv-douar

Preñv-douar, pe preñvig-douar, a vez graet eus an dud, en un doare faeüs, gant ar ramzed er mojennoù kozh.

## Levrlennadur

* Kontadennoù ar Bobl, gant Fañch an Uhel,
* Yann e vazh houarn, e-barzh Labous ar Wirionez gant Troude ha Milin.
# Prešov

Prešov (Eperies/Preschau en alamaneg; Eperjes en hungareg; Preszów e poloneg; Пряшев e rusianeg ha Пряшів e rusineg hag en ukraineg) zo ur gêr eus reter Slovakia. Kêr-benn Rannvro Prešov eo. Poblet eo gant ouzhpenn 91 000 a dud hag an trede kêr vrasañ eus Slovakia eo, goude Bratislava ha Košice.
Eno e voe embannet Republik Soviedel Slovakia, e 1919, gant tud hag a glaske sevel ur stad komunour, diwar skouer dispac’hioù Hungaria ha Rusia. Met ne badas ar republik soviedel nemet un nebeud sizhunvezhioù ha prestik en em gavas Prešov e stad nevez Tchekoslovakia.
Abaoe an Eil Brezel-bed eo kresket-mat Prešov ha deuet eo da vezañ ur greizenn velestradurel, armerzhel ha sevenadurel a bouez evit reter Slovakia. Ur skol-veur zo. Kêr-benn minorelezhioù rusinek hag ukrainek Slovakia eo ivez.

## Kêrioù gevellet

Gevellet eo Prešov gant ar c’hêrioù-mañ :
* Israel : Rishon LeZion
* Bulgaria : Gabrovo
* Bro-C'hall : La Courneuve
* Italia : Brugherio
* Gres : Keratsini
* Stadoù-Unanet : Pittsburgh
* Alamagn : Remscheid
* Ukraina : Moukatchevo
* Tchekia : Praha
* Polonia : Nowy Sącz
* Hungaria : Nyíregyháza

## Liammoù diavaez

* (sk) (en) (de) Lec'hienn ofisiel Prešov
# Prezidanted Brazil

Prezidant Brazil eo penn ar stad ha penn ar gouarnamant er vro-hont. E ditl ofisiel eo Presidente da República Federativa do Brasil da lavaret eo "Prezidant Republik Kevreadel Brazil". Dilennet e vez ar prezidant gant an holl zilennerien, evit ur prantad pevar bloaz, ha gallout a ra en em ginnig un eil gwech.
Savet e voe republik kentañ Brazil, "Republik Stadoù Unanet Brazil", e 1889, pa'z eas Impalaeriezh Brazil d'an traoñ. Etre 1937 ha 1967 e veze graet Stadoù Unanet Brazil eus ar republik.
Luiz Inácio Lula da Silva eo ar prezidant bremañ, abaoe 2023.